b'\n_START_ARTICLE_\nFrancisco de Goya y Lucientes\n_START_SECTION_\n\xc5\xbdivljenje\n_START_PARAGRAPH_\nRodil se je 30. marca 1746 v vasi Fuendetodos v \xc5\xa1panski pokrajini Aragoniji. Njegov o\xc4\x8de Jos\xc3\xa9 de Goya y Benito Franque je bil baskovskega porekla in se je ukvarjal z zlatenjem. Francisco je imel pet bratov in sester. Leta 1749 se je dru\xc5\xbeina preselila v Zaragozo. Goya je tukaj obiskoval \xc5\xa1olo Escuelas Pias. To pobo\xc5\xbeno \xc5\xa1olo in letaa 1763 od\xc5\xa1el v Madrid. \xc5\xbdelel se je vpisati na Kraljevo akademijo lepih umetnosti San Fernado, ampak je bil dvakrat zavrnjen. Kljub vsemu je \xc5\xa1tudiral slikarstvo, zlasti v ateljeju dvornega slikarja Francisca Bayeuja._NEWLINE_Leta 1771 je mladi Goya od\xc5\xa1el v Rim. Sodeloval je na tekmovanju Kraljeve akademije lepih umetnosti in osvojil drugo nagrado mesta Parma. Tako uspe\xc5\xa1en se je vrnil v Zaragozo, kje je dobil naro\xc4\x8dilo za poslikavo fresk v katedrali El Pilar._NEWLINE_Leta 1773 se je vrnil v Madrid. Pri 27-ih se je poro\xc4\x8dil z Josefo, sestro slikarjev Francisca in Ramona Bayeuja, ki sta mu pomagala k prepoznavnosti. Dobil je naro\xc4\x8dilo upravnika kraljeve manufakture gobelinov Antona Mengsa za vel kartonov - predlog za gobeline. Izdelal je 42 osnutkov, nekatere izdelane tapiserije so kasneje krasile v gole kamnite stene El Escoriala in Palacio Real v Madridu. Osnutki tapiserij so naredili dober vtis, predvsem jih je navdu\xc5\xa1ile slika Kristus na kri\xc5\xbeu (danes je v Pradu) in kon\xc4\x8dno je bil sprejet na Akademijo lepih umetnosti. Spoznal je mnoge pomembne\xc5\xbee in dobil priznanje \xc4\x8dlanov kraljeve dru\xc5\xbeine. Njegov mecen je postal grof Floridablanca. Za cerkev San Francisco el Grande je naslikal oltarno sliko Sv. Bernard iz Siene pridiga v navzo\xc4\x8dnosti kralja Alfonsa III., ki jo je leta 1784 ob otvoritvi cerkve odkril sam kralj Karel III._NEWLINE_Leta 1785 je bil imenovan za uradnega kraljevega slikarja. Tudi novi kralj Karel IV. ga je zdr\xc5\xbeal in mu dal precej visoko pla\xc4\x8do. Iz tega \xc4\x8dasa so prvi kraljevi portreti in portreti njegovih dru\xc5\xbeinskih \xc4\x8dlanov ter drugega plemstva (med drugimi: Pedro T\xc3\xa9llez-Gir\xc3\xb3n 9. Osunski vojvoda in \xc5\xbeena Mar\xc3\xada Josefa Pimentel, 12. grofica Benavente, Mar\xc3\xada del Pilar de Silva, 13. vojvodinja Alba in njen mo\xc5\xbe Jos\xc3\xa9 Mar\xc3\xada \xc3\x81lvarez de Toledo, 15. vojvoda Medina Sidonia, Mar\xc3\xada Ana de Pontejos y Sandoval, markiza Pontejos). _NEWLINE_Goja je bil na vrhuncu svoje kariere._NEWLINE_Leta 1792 je zbolel za hudo boleznijo (ni to\xc4\x8dno znano katero). Zdravljenje celo leto ni bil uspe\xc5\xa1no in na koncu je oglu\xc5\xa1el. Takoj ko je zmogel, je za\xc4\x8del slikati. Znana je serija enajstih slik narejenih za Akademijo San Fernando. V \xc4\x8dasu po bolezni se je Goya spoprijateljil z vojvodinjo Albo in nekaj \xc4\x8dasa \xc5\xbeivel na njenem pode\xc5\xbeelskem dvorcu._NEWLINE_Leta 1795 je Goya postal ravnatelj slikarstva na Akademiji San Fernando. Leta 1798 je naredil svoje najlep\xc5\xa1e slike - serijo fresk v cerkvi San Antonio de la Florida. Freske prikazujejo \xc5\xbeivljenje Antona Padovanskega. Iz\xc5\xa1le so njegove jedkanice (tudi radiranke) Los Caprichos, naslikal pa je tudi ve\xc4\x8d portretov._NEWLINE_Leta 1808 je kralj Karel IV. odstopil s prestola in v \xc5\xa0panijo je vdrla francoska vojska. Prestol je zasedel Joseph Bonaparte in Neapeljske veje Bourbonov. Leta 1910 je izdal serijo jedkanic Grozote vojne. Te so bile kasneje podlaga za nekatere monumentalne slike._NEWLINE_Leta 1812 mu je umrla \xc5\xbeena. Nekaj \xc4\x8dasa je \xc5\xa1e \xc5\xbeivel pri gospodinji, leta 1819 pa se je preselil iz Madrida. Od sveta se je precej izoliral, saj je \xc5\xbeivel sam v hi\xc5\xa1i. Ustvarjati je za\xc4\x8del tema\xc4\x8dne slike, ena najbolj znanih je Saturn po\xc5\xbeira Svojega Sina in jih slikal neposredno na stene jedilnice in dnevne sobe. Ves \xc4\x8das pa se je bal, da bi znorel._NEWLINE_Leta 1814 je ponovno zavladala \xc5\xa1panska monarhija na \xc4\x8delu s Ferdinandom VII., ki je Goyo spet imenoval za dvornega slikarja. Imel pa je te\xc5\xbeave z inkvizicijo, ki ga je obsodila opolzkosti zaradi slik Gola maja in Oble\xc4\x8dena maja. Spet je zbolel. Za\xc4\x8del je slikati mra\xc4\x8dne slike polne \xc4\x8darovnic, demonov in grotesknih ljudi. Nastale so Disparates oziroma Proverbios (Izginuli ali Pregovori) ter serija 22 jedkanic in akvatint. Obupan nad re\xc5\xbeimom je prosil kralja da sme odditi v Francijo. \xc5\xa0el je v Pariz, se sicer dvakrat vrnil v Madrid in nazadnje ostal v Bordeauxu. Kralj Ferdinand VII. je naro\xc4\x8dil naslikati njegov uradni portret slikarju Vincentu Lopezu._NEWLINE_Umrl je od kapi 16. aprila 1828. Bil je katoli\xc5\xa1ke vere in je bil pokopan v Bordeauxu, leta 1919 so njegove ostanke prenesli v kraljevo kapelo svetega Antona La Florida v Madridu.'